
Parlamentul României

Camera Deputaţilor

Comisia pentru apărare, ordine                                                          Bucureşti, 08.05.2003

publică şi siguranţă naţională                                                             PL 291/2003

Nr.32/297
AVIZ

asupra proiectului de Lege privind aprobarea Ordonanţei de urgenţa a Guvernului nr. 24/2003 pentru suspendarea plăţii taxei pe valoarea adaugata la organele vamale pentru echipamente din import destinate înzestrării Serviciului de Informaţii Externe şi Serviciului de Telecomunicaţii Speciale


În conformitate cu prevederile art.89 şi 107 din Regulamentul Camerei Deputaţilor, Comisia pentru apărare, ordine publică şi siguranţă naţională a fost sesizată spre dezbatere şi avizare, în procedură de urgenţă cu proiectul de Lege privind aprobarea Ordonanţei de urgenţa a Guvernului nr. 24/2003 pentru suspendarea plăţii taxei pe valoarea adaugata la organele vamale pentru echipamente din import destinate înzestrării Serviciului de Informaţii Externe şi Serviciului de Telecomunicaţii Speciale, trimis cu adresa nr.291 din 22 aprilie 2003 şi înregistrat cu nr.32/297 din 22 aprilie 2003.


Potrivit prevederile art.60 din Regulamentul Camerei Deputaţilor, în şedinţa din 8 aprilie 2003, membrii comisiei au examinat proiectul de lege, expunerea de motive a acestuia, precum şi avizul Consiliului Legislativ, nr.468/28.03.2003, referitor la proiectul de Ordonanţă de urgenţă .


În urma dezbaterilor, membrii comisiei au hotărât cu unanimitate de voturi, să avizeze favorabil proiectul de lege, în forma prezentată de iniţiator.


În raport de obiectul şi conţinutul său, proiectul face parte din categoria legilor ordinare.

PREŞEDINTE,

Răzvan IONESCU

Red. consult. R. Rus

